Ritratt MTA .td_uid_2_61e65a28a1856_rand.td-a-rec-img{text-align:left}.td_uid_2_61e65a28a1856_rand.td-a-rec-img img{margin:0 auto 0 0} Il-Ministru tat-Turiżmu Clayton Bartolo kkonferma li d-direttur tal-MTA f'nofs kontroversja wara li kera' numru ta' kmamar fil-lukanda Phoenicia fiż-żmien il-Milied baqa' direttur wara inkjesta interna. Meta kien qed iwieġeb għall-mistoqsija supplementari tad-deputat Nazzjonalista Jason Azzopardi, il-Ministru Bartolo qal li Lionel Gerada għandu kap tal-attivitajiet tal-MTA. Il-Ministru xejjen rapporti fil-gazzetti li wara l-inkjesta interna ordnata minnu stess, Gerada kien tneħħa minn direttur u ngħata pożizzjoni oħra mingħajr poteri eżekuttivi. Kien l-istess Gerada li l-ewwel li ċaħad dawn ir-rapporti fejn fuq il-mezzi soċjali nsista li mhux talli ma tneħħix talli jinsab barra minn Malta jirrapreżenta lill-MTA fl-EXPO ta' Dubai. Fi tweġiba għall-mistoqsija parlamentari, il-Ministru Bartolo ċaħad li kien hemm diversi ħaddiema tal-Awtorità Maltija għat-Turiżmu (MTA) fl-aħħar ġimgħat, għamlu prenotazzjoni fil-lukanda Phoenicia għal diversi jiem matul ix-xahar ta' Diċembru 2021. Fuq mistoqsija ta' Azzopardi, Bartolo spjega li l-Awtorità Maltija għat-Turiżmu kellha kamra waħda bbukkjata f'din il-lukanda għat-tul tal-attività kollha li kien hemm fi żmien il-Milied ġewwa Pjazza Tritoni. "Din il-kamra, b'rata ta' €140 għal kull lejl, intużat speċifikament sabiex impjegati tal-Awtorita' jkollhom fejn iżommu b'mod sikur l-assi relatati mal-istess attivita' inkluż id-dħul monetarju ta' kull ġurnata," insista Bartolo. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61e65a28a2186_rand.td-a-rec-img{text-align:left}.td_uid_3_61e65a28a2186_rand.td-a-rec-img img{margin:0 auto 0 0}